หนูค่อนข้างเครียดมีเรื่องบั่นทอนจิตใจ จนเริ่มหดหู่ บวกกับไม่อยากกินอาหาร รับประทานได้น้อยลงส่งผลทำให้น้ำหนักลดลงมากแล้วหนูก็คลำเจอก้อนใต้นมด้านซ้ายมีลักษณะเป็นก้อนกลมๆขนาด2เซนกลิ้งได้แค่เสี้ยวของนมค่ะ แต่ยังไม่มีเลือดออกที่นมหรืออาการบวม แต่น้ำหนักที่ลดลงและผอมซีดมากค่ะ
สวัสดีค่ะ ก้อนที่เต้านมซ้าย อาจเป็น1. ก้อนถุงน้ำหรือซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย2. ก้อนเนื้องอกธรรมดา มีหลายชนิด ที่พบได้บ่อย เช่น ก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย ไม่ทำให้เจ็บหรือปวด3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ4. มะเร็งเต้านม ก้อนจะแข็ง ไม่สามารถขยับไปมาได้ ก้อนมักโตเร็ว พบได้น้อยมากในคนอายุน้อยทั้งนี้ หากอายุยังไม่มาก และก้อนคลำแล้วกลิ้งได้ ก็ไม่น่าใช่ก้อนมะเร็งค่ะ หากรู้สึกกังวลใจ ก็ควรไปพบแพทย์เพื่อตรวจค่ะสำหรับอาการที่เครียด หดหู่ ไม่อยากทานอาหาร มีน้ำหนักลดลง อาจเกิดจากมีโรคเครียด หรือโรคซึมเศร้าได้ หากอาการเป็นอยู่นาน และเริ่มมีน้ำหนักลดลงดังกล่าว แนะนำควรไปพบจิตแพทย์ค่ะ ซึ่งจะช่วยให้คำแนะนำในการลดสาเหตุที่ทำให้เกิดความเครียดลง รวมถึงให้ยาที่จะช่วยลดอาการเครียดลงได้ค่ะ ทั้งนี้ ในช่วงนี้ ก็อาจลองหากิจกรรมอื่นๆ ทำ เพื่อช่วยลดเรื่องที่กำลังเครียดลง อาจไปท่องเที่ยว หรือเข้าวัด เข้าโบสถ์ตามแต่ละศาสนา นั่งสมาธิ ทำจิตใจให้ผ่อนคลาย สงบลง และควรนอนหลับพักผ่อนให้เพียงพอด้วยค่ะ